Trg Kim Il-sunga

Trg Kim Il-sunga (korejski: 김일성광장) je veliki gradski trg u Pjongjangu koji je ime dobio po prvom vođi Sjeverne Koreje, Kim Il-sungu. Trg je službeno otvoren u kolovozu 1954. godine i to na zapadnoj obali rijeke Taedong, točno nasuprot tornja Juche, koji se nalazi na drugoj obali rijeke. Površine oko 75,000 m2, Trg Kim Il-sunga je 30. najveći trg na svijetu po površini, a može primiti oko 100,000 ljudi. Dizajnom podsjeća na trg Tiananmen u Pekingu. Kim Il-sungov trg ima izniman kulturološki značaj u Sjevernoj Koreji te je često mjesto održavanja skupova, manifestacija ili vojnih parada. Na okolnim zgradama stalno vise portreti Kim Il-sunga i Kim Jong-ila, na mjestima gdje su svoje portrete nekoć imali Karl Marx i Vladimir Lenjin.